Súradnice: 52°02′S 0°46′Z﻿ / ﻿52,04°S 0,76°Z﻿ / 52.04; -0.76

**Milton Keynes** je mesto nachádzajúce sa na juhovýchode Spojeného kráľovstva v anglickom ceremoniálnom grófstve Buckinghamshire. Leží približne 72 km severozápadne od Londýna.

Oficiálne dostalo štatút mesta 23. januára 1967. V súčasnosti sa rozprestiera na ploche 89 km2, ktorá zahŕňa mestá Bletchley, Wolverton a Stony Stratford spolu s ďalšími 15 obcami a poľnohospodárskymi pozemkami. Mesto dostalo meno po už vtedy existujúcej obci Milton Keynes, ktorá je vzdialená od centra Milton Keynes pár kilometrov smerom na východ. Podľa sčítania z roku 2011 malo mesto spolu s priľahlými Newport Pagnell a Woburn Sands 229 941 obyvateľov.

Zrod „Nového mesta"
-------------------

V 60. rokoch 20. storočia sa britská vláda rozhodla reagovať na dlhodobý nedostatok bytov v Londýne budovaním ďalšej generácie nových miest (angl. New towns).

S výstavbou prvých obytných komplexov, ktoré mali odľahčiť niekoľko preplnených londýnskych štvrtí sa začalo už v 50. rokoch v Bletchley. Štúdie v 60. rokoch vymedzili severný Buckinghamshire ako možnú lokáciu pre nové mesto, ktoré malo zahŕňať mestá Bletchley, Stony Stratford a Wolverton. Mesto bolo projektované ako veľkomesto s rozlohou 89 km2 a počtom obyvateľov 250 000. Názov „Milton Keynes" dostalo po obci, ktorá sa nachádzala v blízkosti miesta určenia.

Ekonomika
---------

Milton Keynes je domovom niekoľkých národných a medzinárodných firiem ako sú Argos, Domino's Pizza, Marshall Amplification, Mercedes-Benz, Suzuki, Volkswagen AG a Yamaha Kemble.

V januári 2015 bolo oznámené, že malo spomedzi 64 najväčších miest a veľkomiest v Spojenom kráľovstve najväčší rast zamestnanosti za poslednú dekádu. Medzi rokmi 2004 až 2013 vzrástla zamestnanosť o 18,2%. Nasledoval ho Londýn so 17,1%.

Šport
-----

V meste pôsobí futbalový tím Milton Keynes Dons F.C. hokejový tím Milton Keynes Lightning a je tiež sídlom tímu Formuly 1 Red Bull Racing.
Nachádza sa tu aj krytý lyžiarsky areál Xscape, kryté sky diving zariadenie Airkix, motokárové centrum Formula Fast a Národné bedmintonové centrum.

Referencie
----------

1. ↑  ""North Buckinghamshire (Milton Keynes) New Town (Designation) Order", London Gazette, 24 January 1967, page 827". London Gazette. Retrieved 14 January 2014
2. ↑  "2011 Census - Built-up areas". ONS. Retrieved 1 July 2013.
3. ↑  "Bletchley Pioneers, Planning, & Progress". Clutch.open.ac.uk. 16 December 1944. Retrieved 23 November 2012.
4. ↑  "Welcome to Adobe GoLive 4". Clutch.open.ac.uk. Retrieved 23 November 2012.
5. ↑  Need for more planned towns in the South-East.The Times. 2 December 1964 Accessed 21 September 2006
6. ↑  South East Study 1961–1981 HMSO 1964, cited in The Plan for Milton Keynes. Retrieved 25 September 2006
7. ↑  Urgent action to meet London housing needs. The Times, 4 February 1965. Retrieved 21 September 2006
8. ↑  Volume 1 of The Plan for Milton Keynes (Milton Keynes Development Corporation March 1970 ISBN 0-903379-00-7 begins (in the Foreword by Lord ("Jock") Campbell of Eskan): "This plan for building the new city of Milton Keynes ..." (page xi) Accessed 25 September 2006
9. ↑  Area of New Town Increased by 6,000 acres (24 km2). The Times. 14 January 1966. Retrieved 21 September 2006
10. ↑  Llewelyn-David et al. The Plan for Milton Keynes 1968. Retrieved 11 January 2007
11. ↑  "Selected Headquarters in Milton Keynes" (PDF). Invest MK. Retrieved 8 January 2013.
12. ↑  Milton Keynes tops economy growth list – ITV News, 19 January 2015